Heino Elleri Muusikakool
"Tartu muusikakool" suunab siia. Tartus tegutseva I muusikakooli kohta vaata artiklit Tartu I Muusikakool. Tartus tegutseva II muusikakooli kohta vaata artiklit Tartu II Muusikakool. Heino Elleri Muusikakool on riiklik kutseõppeasutus Tartus aadressil Lossi tänav 15. Heino Elleri Muusikakool on 1919. aastal asutatud Eesti Helikunsti Seltsi Tartu Kõrgema Muusikakooli järglane. Praegu annab kool kutsekeskharidust põhi- ja keskkooli baasil. Õppeaeg on põhikooli baasil neli aastat, keskkooli baasil kolm aastat. Pärast kooli lõpetamist on võimalik haridusteed jätkata nii eesti kui välismaa muusikakõrgkoolides.